Heraklese torn

Heraklese torn (galeegi keeles: Torre de Hércules, hispaania keeles: Torre de Hércules) on vanim teadaolev säilinud Rooma riigi tuletorn. Torni ehitasid roomlased 1. sajandil ning see paikneb Galicias, Hispaania loodeosas asuval poolsaarel ligikaudu 2,4 km kaugusel A Coruña kesklinnast. Kuni 20. sajandini oli torn tuntud nime all Farum Brigantium. Ladinakeelne sõna farum tuleneb kreekakeelsest sõnast Φάρος (Pharos), mis viitab Egiptuses asunud Aleksandria tuletornile. Rajatis on 55 meetri kõrgune. Torn rekonstrueeriti 1791. aastal. Tuletorni ümbruses paikneb skulptuuriaed, kus on esindatud Pablo Serrano ja Francisco Leiro teosed. Heraklese torn on Hispaania rahvusmonument ning alates 27. juunist 2009 kuulub see UNESCO maailmapärandi nimistusse. See oli ainus UNESCO maailmapärandi nimistusse kuuluv tuletorn kuni 2021. aastani mil nimistusse lisandus Cordouani tuletorn. Tegemist on Hispaania kõrguselt teise tuletorniga pärast Faro de Chipionat. Viited